கேள்வி: வாகீச முனிவர் குறித்து விரிவாக சொல்லுங்கள்.
பதில்: வாகீச முனிவர் சைவ சித்தாந்தம்க் குருமார்களில் ஒருவர். 12 ஆம் நூற்றாண்டில் வாழ்ந்தவர். ஞானாமிர்தம் என்னும் நூலை இயற்றியவர். பரமானந்தர் இவரது ஞானாசிரியர். பரமானந்தர் கோடம்பாகை என்னும் ஊரில் வாழ்ந்துவந்தார். இவ்வூர் வேதாரணியம் அருகில் உள்ளது. வாகீசரின் இளமைப்பெயர் ‘அருண்மொழித் தேவன்’.அருண்மொழித் தேவன் என்னும் பெயர் சோழ அரசன் முதலாம் இராஜராஜ சோழன் இயற்பெயர்.சேக்கிழார் இயற்பெயரும் இதுவே. பாகை முனிவர், ஞானாமிர்த ஆசிரியர் என்றெல்லாம் இவரை வழங்குவர். வாகீசரின் குடிப்பெயர் அருவந்தை. இவர் திருவொற்றியூர் சென்று சில காலம் வாழ்ந்துவந்தார். இவர் இங்கு வாழ்ந்தபோது ‘சோம சித்தாந்தம்’ என்னும் புதிய கோட்பாட்டைக் கூறி வளர்த்துவந்தார்.சோம சம்பு சிவாசாரியார் செய்த பத்ததி வழிபாட்டு முறை ஒரு படிநிலை சோம சித்தாந்தம். பின்னர் திருநெல்வேலி நாட்டுக்குத் திருவாலீச்சுரம் சென்று அங்கிருந்த ‘கோளகி’ மடத்தில் சில காலம் வாழ்ந்தார்.